Saak teen Modise oor dierewreedheid laat vaar | Maroela Media
Saak teen Modise oor dierewreedheid laat vaar
Thandi Modise tydens die hofverrrigtinge vroeër vandeesweek. (Foto: Marthinus Koekemoer)
Die saak teen Thandi Modise, speaker van die parlement, waarin sy van dieremishandeling beskuldig word, is in die streekhof in Potchefstroom laat vaar.
Adv. Dali Mpofu, namens Modise, het Donderdag 'n artikel 174-aansoek ingedien waarin gevra word dat Modise onskuldig bevind word op alle aanklagte teen haar. Ingevolge artikel 174 van die Strafproseswet kan die verdediging so 'n aansoek bring nadat die vervolging sy saak afgesluit het.
Landdros Ben Mtebele het dié aansoek vandag toegestaan.
Die burgerregtegroep AfriForum het Modise privaat namens die Nasionale Raad van Dierebeskermingsverenigings (NRDBV) op ses aanklagte van dieremishandeling en ‑verwaarlosing vervolg nadat die Nasionale Vervolgingsgesag (NVG) Modise nie wou vervolg nie.
AfriForum het sy teleurstelling met die uitspraak te kenne gegee.
"Ons is van mening dat daar genoegsame gronde is om teen die uitspraak te appelleer en ons het reeds opdrag ontvang om daarmee voort te gaan," sê Andrew Leask, hoofondersoeker by AfriForum se privaatvervolgingseenheid.
Dr. Theo de Jager, direksievoorsitter van die familieboerorganisasie Saai, sê die beslissing skep groot verwarring in die landbousektor oor waar die aanspreeklikheid en verantwoordelikheid van veeboere ten opsigte van dierewelsyn lê.
Meer as 200 diere moes in 2014 weens wanvoeding op Modise se plaas van kant gemaak word.
Dr. Sameer Abbas, 'n Potchefstroomse veearts wat destyds na die toneel uitgeroep is, het Woensdag getuig oor die toestand van die diere toe hy op die plaas aangekom het. Volgens Abbas se getuienis was die diere in 'n uiterse swak toestand.
Nóg planne om by lisensiekantore in te gryp
Hoe is dit moontlik?, Die arme diere is in die wreedste omstandighede gelos en niemand word daarvoor aanspreeklik gehou nie! Ons leef in 'n twilight zone.
SA, vat hulle Gerrie en kie!
Nee wat, ek dink nie die uitspraak skep verwarring in die landbousektor nie. Ek is oortuig n ware boer sal nooit in sy lewe so iets aan enige van sy diere doen nie. Boere is mense met harte. Hulle wonder nie waar trek jy die streep van verantwoordelikheid teenoor diere nie. Hulle huil saam wanneer diere ly, bid saam en staan saam wanneer diere honger is en kos skaars is!! Diè is nie n boer nie, sy is een van daai wat net wil hê en hê en hê . . . Het geen benul van boerdery òf ware plaaslewe… Lees meer »
Wonder as dit n witman se plaas was ?
As sy skuldig bevind word moet die kader ook opsy staan, so sal die hele anc nog opsy moet staan, dit gaan tyd vat maar dit sal kom.